Susanne Klatten

Susanne Hanna Ursula Klatten (født 28. april 1962 i Bad Homburg vor der Höhe i Hessen i Tyskland) er en av arvingene til familien Quandt og med sine eierandeler i BMW AG (12,5 prosent), i kjemi-, maling- og legemiddelkonsernet Altana (50,1 prosent) og i vindturbinprodusenten Nordex AG (20 prosent) har hun en anslått formue på 13,2 milliarder dollar, noe som gjør henne til Tysklands rikeste kvinne.Susanne Klatten i Forbes-liste «The World's Billionaires» (engelsk), 3. mai 2008. Hun er også styremedlem i BMW.

 Liv og virke 
 Bakgrunn 
Susanne Klatten er datter av Herbert Quandt og hans tredje kone Johanna. Da faren døde i 1982, arvet hun sammen med sin mor og broren Stefan hele Quandtfamilien formue.

 Karriere 
Etter abitur arbeidet hun i årene 1981 til 1983 som praktikant i reklamebyrået Young & Rubicam i Frankfurt am Main. Deretter studerte hun bedriftsøkonomi ved University of Buckingham i England. Etter en praksisperiode i Deutschen Bank tok hun MBA ved IMD i Lausanne i Sveits. Under pseudonymet Susanne Kant arbeidet hun deretter som praktikant ved et BMW-anlegg i Regensburg, hvor hun ble kjent med sin kommende ektemann Jan KlattenHeinz Bude: «Aus Liebe zur Sippe» , Die Zeit, nr. 15, 6. april 2005 (tysk). som hun giftet seg med i 1990.

I 1993 ble den 31 år gamle Klatten styremedlem i Altana og i 1997 gikk hun sammen med broren inn i ledelsen av BMW.

Siden 2005 har hun vært medlem av rådet for Technische Universität München. Hun er en av de største økonomiske bidragsyterne til CDU.

Hun har mottatt både Forbundsrepublikken Tysklands fortjenstorden (Bundesverdienstkreuz) og Den bayerske fortjenstorden (Bayerischer Verdienstorden).

 Privatliv 
Susanne Klatten bor sammen med sin ektemann og tre barn München. I 2007/2008 ble hun utsatt for pengeutpresning, som hun selv var med på å avsløre i samarbeid med politiet. Hun får i denne saken sterk støtte fra familien. Hun omtales som en beskjeden person som alltid har holdt en lav medieprofil.Aftenposten 2. november 2008Aftenposten 3. november 2008

 Referanser 

Kategori:Tyske forretningsfolk
Kategori:Personer fra Hochtaunuskreis
Kategori:Personer fra München
Kategori:Personer tilknyttet BMW
Kategori:Alumni fra International Institute for Management Development
Kategori:Forbundsrepublikken Tysklands fortjenstorden
Kategori:Den bayerske fortjenstorden
Kategori:Fødsler i 1962